
DR.31.3.2003 11 
 

[Soalan No. 9 – Y.B. Tuan Haji Husam bin Haji Musa [Kubang Kerian] tidak hadir] 

 

10. Tuan Tan Kok Wai [Cheras] minta Menteri Kerja Raya menyatakan hasil siasatan 
kepada punca-punca bekalan air minuman yang didapati tidak bersih yang telah 
menimbulkan rungutan pengguna. 

 Menteri Kerja Raya [Dato' Seri S. Samy Vellu]:  Tuan Yang di-Pertua, kerajaan 
sememangnya sedar dan mengambil maklum mengenai terdapatnya banyak aduan dari 
orang ramai khususnya di Lembah Klang mengenai kualiti bekalan air yang mereka terima 
pada tempoh kebelakangan ini.  Antara aduan yang lazimnya diterima oleh Pihak Berkuasa 
Air Negeri ialah air paip yang keluar dari warna kekuning-kuningan, merah, berkelodak atau 
kadang kala berbau masam.  

 Beberapa Ahli:  Ya. 

 Dato' Seri S. Samy Vellu:  Untuk makluman Dewan yang mulia ini, kualiti air 
mungkin menurun sedikit apabila ia melalui proses agihan sebelum sampai kepada 
pengguna lazimnya.  Aduan para pengguna mengenai kualiti air berpunca daripada 
beberapa faktor, antaranya: 

(i) sistem paip agihan air yang telah usang dan berkarat;  

(ii) paip pecah; dan 

(iii) kerja-kerja baik pulih sistem bekalan air sedang dijalankan. 

 Kualiti air kebiasaannya akan kembali pulih selepas 24 jam kerja-kerja baik pulih 
dijalankan.  Walau bagaimanapun, jika kualiti air yang diterima oleh pengguna menurun 
bagi satu tempoh masa yang berpanjangan yang mungkin disebabkan oleh paip jenis 
galvanized iron, dengan izin, yang dipasang di bangunan atau rumah kediaman telah mulai 
berkarat dan ia perlu digantikan dengan paip daripada jenis yang lebih tahan.  Ingin saya 
menjelaskan bahawa kualiti bekalan air di negara ini dipantau oleh Kementerian Kesihatan 
Malaysia dengan berasaskan kepada Garis Panduan Kebangsaan mengenai kualiti air 
minuman yang telah diwujudkan sejak tahun 1983 lagi.  Di negara ini kualiti bekalan air di 
rawat yang dihasilkan oleh loji-loji rawatan air adalah mematuhi tahap piawaian 
sebagaimana yang ditetapkan oleh garis panduan tersebut. 

 Sampel-sampel air mentah dan air yang telah dirawat akan diambil oleh Jabatan 
Kesihatan dan dianalisa oleh Jabatan Kimia bagi memastikan ia bebas dari sebarang 
kandungan bahan-bahan toksik.  Pada masa kini kajian dan analisis kualiti air yang 
diperiksa itu dilaksanakan secara berkala.  Walau bagaimanapun, jumlah kekerapan 
pemeriksaan akan ditingkatkan sekiranya terdapat potensi berlaku pencemaran sumber air 
jika sumber air didapati tercemar dan melepasi piawaian yang ditetapkan.  Pihak Berkuasa 
Air akan dimaklumkan segera dan langkah-langkah pencegahan akan diambil dengan serta 
merta. 

 Tuan Yang di-Pertua, pada masa kini terdapat sepanjang 81,908 kilometer paip 
agihan air di seluruh negara di mana 49,837  kilometer atau 61% dari jumlah tersebut terdiri 
dari paip jenis simen asbestos  manakala 1,455 kilometer lagi dari jenis besi tuang (cast 
iron).   Paip-paip air dari jenis tersebut kebanyakannya telah melampaui tempoh had guna 
pakai dan mudah bocor serta berkarat. 

 Tuan Yang di-Pertua, program untuk menggantikan paip air lama di seluruh negara 
melibatkan kos yang sangat tinggi.  Walaupun begitu, ia bukanlah alasan kerajaan untuk 
tidak melaksanakan program menggantikan paip-paip air lama di seluruh negara.  
Sehubungan itu, pada Rancangan Malaysia Kelapan (RMK-8) ini, kerajaan telah 
memperuntukkan hampir RM300 juta secara keseluruhan bagi meneruskan kesinambungan 
program paip-paip air lama yang dilaksanakan pada setiap Rancangan Malaysia Lima 
Tahun. 

 Tuan Yang di-Pertua:  Ya, Ahli Yang Berhormat bagi Cheras.  

  



[Soalan No. 9- Y.B. Tuan Haji Husam bin Haji Musa [Kubang Kerian] tidak hadir]. 10. Tuan Tan Kok Wai [Cheras] minta Menteri Kerja Raya menyatakan hasil siasatan kepada punca-punca bekalan air minuman yang didapati tidak bersih yang telah menimbulkan rungutan pengguna. Menteri Kerja Raya [Dato' Seri S. Samy Vellu]: Tuan Yang di-Pertua, kerajaan sememangnya sedar dan mengambil maklum mengenai terdapatnya banyak aduan dari orang ramai khususnya di Lembah Klang mengenai kualiti bekalan air yang mereka terima pada tempoh kebelakangan ini. Antara aduan yang lazimnya diterima oleh Pihak Berkuasa Air Negeri ialah air paip yang keluar dari warna kekuning-kuningan, merah, berkelodak atau kadang kala berbau masam. Beberapa Ahli: Ya. Dato' Seri S. Samy Vellu: Untuk makluman Dewan yang mulia ini, kualiti air mungkin menurun sedikit apabila ia melalui proses agihan sebelum sampai kepada pengguna lazimnya. Aduan para pengguna mengenai kualiti air berpunca daripada beberapa faktor, antaranya: (i) sistem paip agihan air yang telah usang dan berkarat; (ii) paip pecah; dan (iii) kerja-kerja baik pulih sistem bekalan air sedang dijalankan. Kualiti air kebiasaannya akan kembali pulih selepas 24 jam kerja-kerja baik pulih dijalankan. Walau bagaimanapun, jika kualiti air yang diterima oleh pengguna menurun bagi satu tempoh masa yang berpanjangan yang mungkin disebabkan oleh paip jenis galvanized iron, dengan izin, yang dipasang di bangunan atau rumah kediaman telah mulai berkarat dan ia perlu digantikan dengan paip daripada jenis yang lebih tahan. Ingin saya menjelaskan bahawa kualiti bekalan air di negara ini dipantau oleh Kementerian Kesihatan Malaysia dengan berasaskan kepada Garis Panduan Kebangsaan mengenai kualiti air minuman yang telah diwujudkan sejak tahun 1983 lagi. Di negara ini kualiti bekalan air di rawat yang dihasilkan oleh loji-loji rawatan air adalah mematuhi tahap piawaian sebagaimana yang ditetapkan oleh garis panduan tersebut. Sampel-sampel air mentah dan air yang telah dirawat akan diambil oleh Jabatan Kesihatan dan dianalisa oleh Jabatan Kimia bagi memastikan ia bebas dari sebarang kandungan bahan-bahan toksik. Pada masa kini kajian dan analisis kualiti air yang diperiksa itu dilaksanakan secara berkala. Walau bagaimanapun, jumlah kekerapan pemeriksaan akan ditingkatkan sekiranya terdapat potensi berlaku pencemaran sumber air jika sumber air didapati tercemar dan melepasi piawaian yang ditetapkan. Pihak Berkuasa Air akan dimaklumkan segera dan langkah-langkah pencegahan akan diambil dengan serta merta. Tuan Yang di-Pertua, pada masa kini terdapat sepanjang 81,908 kilometer paip agihan air di seluruh negara di mana 49,837 kilometer atau 61% dari jumlah tersebut terdiri dari paip jenis simen asbestos manakala 1,455 kilometer lagi dari jenis besi tuang (cast iron). Paip-paip air dari jenis tersebut kebanyakannya telah melampaui tempoh had guna pakai dan mudah bocor serta berkarat. Tuan Yang di-Pertua, program untuk menggantikan paip air lama di seluruh negara melibatkan kos yang sangat tinggi. Walaupun begitu, ia bukanlah alasan kerajaan untuk tidak melaksanakan program menggantikan paip-paip air lama di seluruh negara. Sehubungan itu, pada Rancangan Malaysia Kelapan (RMK-8) ini, kerajaan telah memperuntukkan hampir RM300 juta secara keseluruhan bagi meneruskan kesinambungan program paip-paip air lama yang dilaksanakan pada setiap Rancangan Malaysia Lima Tahun. Tuan Yang di-Pertua: Ya, Ahli Yang Berhormat bagi Cheras.